चाईबासा में खोला जाएगा मेडिकल कॉलेज : सीएम
मुख्यमंत्री रघुवर दास ने कहा है कि झारखंड के समग्र विकास की तैयारी की जा रही है। पांच साल के अंदर राज्य को विकसित बनाने के लिए फेजवाइज काम किया जाएगा। भ्रष्टाचारमुक्त झारखंड जवाबदेह प्रशासन के लिए जनता को जागरूक रहने की आवश्यकता है। इसके लिए सबों को ईमानदारी के साथ निर्धारित समय के अंदर सारे काम पूरा करने की आदत डालनी होगी। उन्होंने कहा कि साल 2019 तक चाईबासा में मेडिकल कॉलेज खुल जाएगा। नए साल कॉलेज खोलने की तैयारी शुरू हो जाएगी। मुख्यमंत्री चाईबासा में शनिवार को सरस्वती शिशु विद्या मंदिर के माधव सभागार में कोल्हान प्रमंडल के अलग-अलग क्षेत्रों से आए प्रतिनिधियों चैंबर के सदस्यों को संबाेधित कर रहे थे। उन्होंने यहां नए साल के बजट पर संवाद किया। साल 2016-17 के बजट में किस योजना को शामिल किया जाए? उपस्थित लोगों से सुझाव मांगे। इस दौरान सीएम ने बाहर से निवेशकों को लाने राज्य में लाने का आह्वान चैंबर के सदस्यों से किया।
पलायन पर लगेगी रोक
राज्यमें तीन महीने तक किसान धान की खेती करते हैं। बाकी के 9 महीने रोजगार के लिए पलायन कर जाते हैं। यह झारखंड पर एक धब्बा है। हमें प्लायन को रोकना है। हमारी सोच अच्छी रहेगी तो बदलाव होगा। देश-दुनिया सब बदलेगी। झारखंड में भी सोच बदलने की जरूरत है।
जमशेदपुर | मुख्यमंत्रीरघुवर दास ने कहा है कि झारखंड में कृषि पर अलग से बजट की व्यवस्था की जाएगी। यह कार्य नए वित्तीय वर्ष में किया जाएगा। झारखंड कृषि के लिए अलग बजट का प्रावधान करने वाला देश का दूसरा राज्य होगा। अभी यह व्यवस्था कर्नाटक में है। बिष्टुपुर गोपाल मैदान में शनिवार को जमशेदपुर हार्टिकल्चरल सोसायटी की वार्षिक पुष्प प्रदर्शनी के उद्घाटन के अवसर पर मुख्यमंत्री ने यह घोषणा की। उन्होंने कहा कि राज्य की महिलाएं बेहद मेहनती हैं। सामाजिक और आर्थिक दृष्टिकोण से महिलाओं को बागवानी के लिए प्रोत्साहित किया जाएगा।
सीएम ने कहा कि पश्चिमी सिंहभूम जिला में बंद सभी खदानों को खोलने के लिए आॅक्शन की प्रक्रिया अपनाई जाएगी। इसकी तैयारी चल रही है। उद्योग-धंधों के साथ कृषि और सूचना प्रौद्योगिकी के माध्यम से झारखंड को विकसित करने की मुहिम शुरू कर दी गई है। सरकारी योजना का लाभ अंतिम व्यक्ति तक पहुंचे, इसके लिए नीतियों को सरल बनाया गया है। कृषि में रोजगार को बढ़ावा देने का प्रयास किया जा रहा है।
चाईबासा में मुख्यमंत्री रघुवर दास ने की घोषणा
hin_Deva hin_Deva hin_Deva hin_Deva hin_Deva hin_Deva awa_Deva